נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה

{{ח:התחלה}}
{{ח:כותרת|נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה}}
{{ח:קטע3||לפי {{ח:חיצוני|תקנות השמירה על מקומות קדושים ליהודים|תקנות השמירה על מקומות קדושים ליהודים, התשמ״א–1981}}}}

{{ח:פתיח-התחלה}}
'''נוהל קודם:''' {{ח:תיבה|י״פ תשס״א, 1844|נוהל הצבת קופות צדקה במקומות הקדושים ליהודים, מטרות הצדקה שלשמן יוצבו וחלוקתה|https://olaw.org.il/yalkut/yalkut-4967.pdf}}; {{ח:תיבה|תשס״ג, 1063|תיקון|https://olaw.org.il/yalkut/yalkut-5145.pdf}}. '''נוהל קודם:''' {{ח:תיבה|י״פ תשס״ו, 1928|נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה|https://olaw.org.il/yalkut/yalkut-5496.pdf}}. '''נוהל חדש:''' {{ח:תיבה|י״פ תשע״ו, 4993|נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה|https://olaw.org.il/yalkut/yalkut-7243.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|תקנות השמירה על מקומות קדושים ליהודים#סעיף 2|תקנה 2(א)(7)}} {{ח:חיצוני|תקנות השמירה על מקומות קדושים ליהודים|לתקנות השמירה על מקומות קדושים ליהודים, התשמ״א–1981}}, אני קובע כדלקמן:
{{ח:סוגר}}
{{ח:מפריד}}

{{ח:סעיף|1|}}
{{ח:ת}} קופות צדקה לנזקקים וצדקה לבדק הבית יוצבו במקומות הקדושים ליהודים לפי הוראות הממונה על המקומות הקדושים (להלן – הממונה) בלבד; הצבת קופות הצדקה כאמור במקומות הקדושים, למעט בכותל המערבי, ואבטחתן ייעשו על ידי המרכז הארצי לפיתוח המקומות הקדושים (להלן – המרכז), וברחבת הכותל המערבי – על ידי הקרן למורשת הכותל המערבי (להלן – הקרן).

{{ח:סעיף|2|}}
{{ח:ת}} בכל מקום קדוש, למעט בכותל המערבי, יוצבו קופות צדקה, כשצמוד להן, ייקבע שלט בולט לעין שבו ייכתב: ”לצדקה ולבדק הבית במקומות הקדושים“; בכותל המערבי יוצבו קופות צדקה, כשצמוד להן, ייקבע שלט בולט לעין שבו ייכתב: ”לצדקה ולבדק הבית בכותל המערבי“.

{{ח:סעיף|3|}}
{{ח:ת}} מיקום קופות הצדקה בכל מקום קדוש ייקבע בידי הממונה, בהתייעצות עם המרכז או עם הקרן, לפי העניין.

{{ח:סעיף|4|}}
{{ח:ת}} המשרד לשירותי דת אחראי לאיסוף הכספים מקופות הצדקה ולהפקדתם בחשבון המיועד לכך; איסוף הכספים מקופות הצדקה במקומות הקדושים ייעשה על ידי המרכז, וברחבת הכותל המערבי – על ידי הקרן, על פי נוהל שהם יציעו ושיאושר בידי חשב המשרד לשירותי דת; הכספים יופקדו לזכות חשבון המשרד לשירותי דת.

{{ח:סעיף|5|}}
{{ח:ת}} הכספים שייאספו מקופות הצדקה בכל המקומות הקדושים, לרבות הכותל המערבי, יחולקו ביחס של שני שלישים מהסכום הנאסף לצדקה לצורכי בדק הבית ושליש מהסכום הנאסף לצדקה לנזקקים; למרכז ולקרן יימסרו הודעות בדבר הסכום שנאסף לטובת בדק הבית.

{{ח:סעיף|6|}}
{{ח:ת}} השימוש בכספי הצדקה המיועדים לצורכי בדק הבית שייאספו במהלך שנת כספים מהמקומות הקדושים יהיה לפיתוחם ולא לתחזוקה שוטפת; לשם כך למרכז ולקרן יהיו חשבונות ייעודיים לפיתוח כאמור.

{{ח:סעיף|7|}}
{{ח:ת}} הכספים המיועדים לצורכי בדק בית שייאספו על ידי הקרן מקופות הצדקה בכותל המערבי ישמשו לפיתוח הכותל המערבי ורחבתו בלבד, והכספים שייאספו על ידי המרכז משאר המקומות הקדושים ישמשו לפיתוחם בלבד.

{{ח:סעיף|8|}}
{{ח:ת}} ההקצאה של המרכז לפיתוח המקומות הקדושים מתוך הכספים המתקבלים מקופות הצדקה, תיעשה לפי הוראת הממונה לאחר התייעצות עם המרכז.

{{ח:סעיף|9|}}
{{ח:ת}} ההקצאה של הקרן לפיתוח הכותל המערבי ורחבתו מתוך הכספים המתקבלים מקופות הצדקה, תיעשה לפי הוראת הממונה לאחר התייעצות עם הקרן.

{{ח:סעיף|10|}}
{{ח:תת|(א)}} הכספים שייעודם צדקה לנזקקים שייאספו במהלך שנת כספים מהמקומות הקדושים, יחולקו למוסדות ציבור הפועלים בתחומי רווחה או בריאות, ואשר נתמכו בעד פעולות אלה על ידי משרד הבריאות או משרד הרווחה והשירותים החברתיים, לפי מבחני התמיכה לפי {{ח:חיצוני|חוק יסודות התקציב#סעיף 3א|סעיף 3א לחוק יסודות התקציב, התשמ״א–1981}}, של אותם משרדים.
{{ח:תת|(ב)}} הכספים יחולקו כאמור בסעיף קטן (א) בידי ועדה שאלה חבריה:
{{ח:תתת|(1)}} הממונה על המקומות הקדושים – יושב ראש;
{{ח:תתת|(2)}} נציג הראשון לציון והרב הראשי לישראל – חבר;
{{ח:תתת|(3)}} נציג הרב הראשי לישראל – חבר;
{{ח:תתת|(4)}} היועץ המשפטי למשרד לשירותי דת – חבר.
{{ח:תת|(ג)}} הוועדה תבחר את תחום או את תחומי הפעילות הנתמכים מתוך התחומים האמורים בסעיף קטן (א), שלהם יועברו כל הכספים שייאספו מקופות שייעודם צדקה.
{{ח:תת|(ד)}} הכספים שנאספו יחולקו בין מוסדות הציבור שפעלו בתחומים שנבחרו, באופן יחסי לשיעור התמיכות שהוענקו מתקציב המדינה למוסדות הציבור בשנת הכספים הקודמת, לפי מבחני התמיכה האמורים.
{{ח:תת|(ה)}} על אף האמור בסעיף זה, לא יינתן סיוע למוסד ציבור שאין בידו אישור ניהול תקין שהומצא לו בידי הרשם שלעניין, התקף במועד חלוקת הכספים.
{{ח:תת|(ו)}} כספים שלא יעברו למוסד ציבור עד סוף שנת כספים, יצורפו לכספים של שנת הכספים הבאה.

{{ח:סעיף|11|}}
{{ח:ת}} נוהל זה ותיקונים שייעשו בו יפורסמו בילקוט הפרסומים, באתר האינטרנט של המשרד לשירותי דת, בחוזר המנהל הכללי של המשרד לשירותי דת, וכמתחייב מהוראת {{ח:חיצוני|חוק חופש המידע#סעיף 6|סעיף 6 לחוק חופש המידע, התשנ״ח–1998}}.

{{ח:סעיף|12|}}
{{ח:ת}} נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה, שפורסם {{ח:הערה|({{ח:חיצוני|https://olaw.org.il/yalkut/yalkut-5496.pdf|י״פ תשס״ו, 1928}})}} – בטל.

{{ח:חתימות|ז׳ באדר ב׳ התשע״ו (17 במרס 2016)}}
* '''שמואל רבינוביץ'''
הממונה על הכותל המערבי והמקומות הקדושים
{{ח:סוגר}}
{{ח:סוף}}
[[קטגוריה:בוט חוקים]]